pythainlp/thai-wiki-dataset-v3 huggingface dataset:
ซัมบอดีส์วอตชิงมี

"ซัมบอดีส์วอชชิงมี" (Somebody's Watching Me) เป็นซิงเกิลแรกของศิลปินอาร์แอนด์บีในนามร็อกเวลล์ ออกในสังกัดโมทาวน์ในปี ค.ศ. 1984 เพลงมีเนื้อหาเกี่ยวกับการเล่าเรื่องอาการระแวงจากการถูกตามและถูกแอบดู เพลงนี้ยังได้อดีตศิลปินโมทาวน์อย่างไมเคิล แจ็กสันและเจอร์เมน แจ็กสันมาร้องในท่อนคอรัส เพลงนี้ยังถูกมาทำใหม่และประกอบในโฆษณาของ GEICO ในปี 2008 และ 2009
== ประวัติ ==
ร็อกเวลล์ เป็นนามแฝงของเคนเนดี วิลเลียม กอร์ดี บุตรชายของซีอีโอค่ายเพลงโมทาวน์ เบอร์รี กอร์ดี จูเนียร์ เขาเซ็นสัญญากับโมทาวน์โดยที่พ่อของเขาไม่รู้ และพ่อของเขาก็ไม่รู้เลยว่าศิลปิน ร็อกเวลล์ คือลูกชายของเขา จนกระทั่งได้ออกซิงเกิลแล้ว 
เพลงนี้โปรดิวซ์โดยเคอร์ติส แอนโทนี โนเลน โดยมีเสียงร้องของไมเคิล แจ็กสันและเจอร์เมน แจ็กสัน"ซัมบอดีส์วอชชิงมี" ติดชาร์ตสูงสุดอันดับ 2 บนชาร์ตบิลบอร์ดฮอต 100 ในปี 1984 และติดอันดับ 1 บนชาร์ตบิลบอร์ดอาร์แอนด์บีซิงเกิลส์ และยังติดอันดับ 6 ในยูเคซิงเกิลส์ชาร์ต
ในปี 2009 เพลงนี้ติดอยู่อันดับ 20 ของการจัดอันดับทางช่องวีเอชวัน ในหัวข้อ 100 เพลงวันฮิตวันเดอร์สในยุค 80
== ชาร์ต ==
===ชาร์ตประจำสัปดาห์===
{|class="wikitable sortable plainrowheaders" style="text-align:center"
! scope="col"| ชาร์ต (1984)
! scope="col"| ตำแหน่งสูงสุด
|-
!scope="row"|Australia (Kent Music Report)
|12
|-
|-
|-
|-
!scope="row"|France (IFOP)
|1
|-
|-
|-
|-
|-
|-
!scope="row"|South Africa (Springbok Radio)
|5
|-
!scope="row"|Spain (AFYVE)
|1
|-
|-
|-
|-
!scope="row"|US Billboard Hot 100
|2
|-
!scope="row"|US Hot Black Singles (Billboard)
|1
|-
!scope="row"|US Cash Box
|2
|-
!scope="row"|US Dance/Disco Top 80 (Billboard)
|3
|-
!scope="row"|US Top Tracks (Billboard)
|31
|-
|}
{|class="wikitable plainrowheaders" style="text-align:center"
! scope="col"| ชาร์ต (2021)
! scope="col"| ตำแหน่งสูงสุด
|-
|-
|}
===ชาร์ตสิ้นปี===
{|class="wikitable sortable plainrowheaders" style="text-align:center"
! scope="col"| ชาร์ต (1984)
! scope="col"| ตำแหน่ง
|-
!scope="row"|Belgium (Ultratop 50 Flanders)
|13
|-
!scope="row"|Canada Top Singles (RPM)
|28
|-
!scope="row"|France (IFOP)
|47
|-
!scope="row"|Germany (Official German Charts)
|46
|-
!scope="row"|Netherlands (Dutch Top 40)
|16
|-
!scope="row"|Netherlands (Single Top 100)
|46
|-
!scope="row"|US Billboard Hot 100
|26
|-
!scope="row"|US Cash Box
|21
|-
!scope="row"|US Top Black Singles (Billboard)
|12
|}
== การรับรอง ==
== อ้างอิง ==
ซิงเกิลในปี พ.ศ. 2549
เพลงค่ายโมทาวน์
ซิงเกิลในปี พ.ศ. 2527
ไมเคิล แจ็กสัน
ศุภมิตร จันทร์แจ่ม

ศุภมิตร จันทร์แจ่ม หรือ ปุ๋ย เดวิล เป็นนักเขียนการ์ตูนในสังกัดสำนักพิมพ์บรรลือสาส์น เกิดวันที่ 23 พฤศจิกายน พ.ศ. 2508 ที่ อำเภอสามโคก จังหวัดปทุมธานี จบการศึกษาจาก วิทยาเขต เพาะช่าง (ราชมงคล) กรุงเทพ  เข้าสู่วงการการ์ตูนโดยเขียนการ์ตูนให้กับนิตยสารสวนเด็ก หนูจ๋า เบบี้ ขายหัวเราะ และ มหาสนุก ของสำนักพิมพ์บรรลือสาส์น เมื่อ พ.ศ. 2531 โดยเขียนการ์ตูนตลก 3 ช่อง (ตีพิมพ์ทั้งขายหัวเราะ มหาสนุก สวนเด็ก) รวมทั้งการ์ตูนเรื่องสั้นในตอน ชุด สติแตก...สุดขอบฟ้า! ซึ่งตีพิมพ์ครั้งแรกในมหาสนุกเล่มใหญ่ ช่วงปลายปี พ.ศ. 2532 และรวมเล่มในปี 2539 และยังเขียนเรื่อยมาจนถึงปัจจุบัน และยังมีเรื่องสั้นชุดอื่นๆอีกมากมายเช่น ผี! วิญญาณและความผูกพัน เค้าโครงจากเหม เวชกร  ซึ่งขณะนี้ ปุ๋ย เดวิล ก็ได้เขียนการ์ตูนเรื่องสั้นขายทางออนไลน์ ในชุด ผี! OUT OF CONTROL  และ การ์ตูนเรื่องสั้น ซีรีส์ หิมพานต์ New Generation อีกด้วยครับ....
ข้อมูลนี้ผม ศุภมิตร จันทร์แจ่ม เข้ามาให้ข้อมูลเอง หลังจากที่ได้เห็นข้อมูลผิดเพี้ยนมาเป็นเวลานานครับ
เขียนการ์ตูนโปรโมทการท่องเที่ยวต่างประเทศลงหนังสือ เพื่อนเดินทาง โดยใช้มาสก็อต เป็นนกเพนกวิน ชื่อ ซูพรีม
สติแตกสุดขอบฟ้า
ผี! วิญญาณและความผูกพันธ์
กุ๊ก กุ๊ก กู๋  around the world
บรื๋อ!น่ากลัวก็ไม่บอก
ภูติไพรใจสะออน
มินิซีรีส์ ผีสามช่า
การ์ตูนออนไลน์ชุด ผี! OUT OF CONTROL
การ์ตูนออนไลน์ ชุด หิมพานต์ New Generation
== แหล่งข้อมูลอื่น ==
ประวัติศุภมิตร จันทร์แจ่ม จากเว็บขายหัวเราะ ประกาศเมื่อวันที่ 14 มีนาคม 2539 
นักวาดการ์ตูนไทย
บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
บรรลือสาส์น
ขนมแก้อาม

ขนมแก้อามเป็นขนมพื้นบ้านภาคใต้ชนิดหนึ่ง ทำจากแป้งข้าวเจ้า โดยปั้นแป้งข้าวเจ้าที่นวดแล้วเป็นก้อนกลม นำไปต้มในน้ำพอสุก แล้วนำมาตัดเป็นชิ้น จากนั้นนำไปต้มในน้ำกะทิที่ใส่เกลือและกุ้งสดลงไปต้มให้สุก เมื่อเดือดดีแล้วจึงยกลง เมื่อจะรับประทาน ตักใส่ถ้วย โรยต้นหอมและพริกไทย
== อ้างอิง ==
สารานุกรมวัฒนธรรมภาคใต้. กทม. สถาบันทักษิณคดีศึกษา. 2527.

อาหารไทยภาคใต้
ขนมหัวล้าน

ขนมหัวล้าน เป็นขนมพื้นบ้านภาคใต้ ใช้วิธีการทำแบบขนมต้ม
==ลักษณะ==
ทำจากแป้งข้าวเหนียวห่อไส้ที่ทำมาจากถั่วเขียวนึ่งบด กวนกับมะพร้าวขูดและน้ำตาล ปั้นเป็นรูปกลม นำไปนึ่งให้สุก ราดด้วยกะทิ ถ้าไม่นึ่งแต่นำไปทอดเรียกขนมหัวล้านทอด
ขนมพื้นบ้านภาคใต้อีกชนิดหนึ่งที่คล้ายขนมหัวล้านคือขนมหนวยหนุน ซึ่งใช้กะทิมากกว่าขนมหัวล้าน และปั้นเป็นเม็ดคล้ายเม็ดขนุน ไส้ต่างไปจากไส้ของขนมหัวล้าน
ในภาคกลางเรียนขนมโคกระทิ
==ส่วนประกอบ==
==== ส่วนไส้ ====
ถั่วเขียวเราะเปลือก
น้ำตาล
น้ำกะทิ
เกลือ
==== ส่วนแป้ง ====
แป้งข้าวเหนียว
กะทิสำหรับราดขนม
หัวกะทิ
น้ำตาลทราย
เกลือ
== อ้างอิง ==
สารานุกรมวัฒนธรรมภาคใต้. กทม. สถาบันทักษิณคดีศึกษา. 2527


อาหารไทยภาคกลาง
อาหารไทยภาคใต้
กถาวัตถุ 10

กถาวัตถุ 10 หมายถึง เรื่องที่ควรพูด เรื่องที่ควรนำมาสนทนากันในหมู่ภิกษุ ได้แก่
อัปปิจฉกถา เรื่องความมักน้อย ถ้อยคำที่ชักชวนให้มีความปรารถนาน้อย
สันตุฏฐิกถา เรื่องความสันโดษ ถ้อยคำที่ชักนำให้มีความสันโดษ ไม่ชอบฟุ้งเฟ้อหรือปรนปรือ
ปวิเวกกถา เรื่องความสงัด ถ้อยคำที่ชักนำให้มีความสงัดกายใจ
อสังสัคคกถา เรื่องความไม่คลุกคลี ถ้อยคำที่ชักนำให้ไม่คลุกคลีด้วยหมู่
วิริยารัมภกถา เรื่องการปรารภความเพียร ถ้อยคำที่ชักนำให้มุ่งมั่นทำความเพียร
สีลกถา เรื่องศีล ถ้อยคำที่ชักนำให้ตั้งอยู่ในศีล
สมาธิกถา เรื่องสมาธิ ถ้อยคำที่ชักนำให้ทำจิตมั่น
ปัญญากถา เรื่องปัญญา ถ้อยคำที่ชักนำให้เกิดปัญญา
วิมุตติกถา เรื่องวิมุตติ ถ้อยคำที่ชักนำให้ทำใจให้พ้นจากกิเลสและความทุกข์
วิมุตติญาณทัสสนกถา เรื่องความรู้ความเห็นในวิมุตติ ถ้อยคำที่ชักนำให้สนใจ และเข้าใจเรื่องความรู้ ความเห็นในภาวะที่หลุดพ้น จากกิเลสและความทุกข์
== อ้างอิง ==
หลักธรรมของศาสนาพุทธ
ธรรมหมวด 10
ฟูซีลี

ฟูซีลี (fusilli) เป็นพาสตาชนิดหนึ่ง มีลักษณะเป็นเส้นเกลียวสั้นที่มีหลากหลายสีเช่นเดียวกันกับพาสตาชนิดอื่น ๆ โดยคำว่า fusilli ในภาษาอิตาลีมีความหมายว่า "เกลียวเล็ก"
ในไทยมักจะเรียกพาสตามักกะโรนีเป็นชื่อพาสตาฟูซีลี
== แหล่งข้อมูลอื่น ==
พาสตา
สตรีตฟุตบอล

สตรีตฟุตบอล (street football) หรือ สตรีตซอกเกอร์ (street soccer) ฟุตบอลข้างถนน เป็นฟุตบอลที่เล่นใช้เทคนิค 2 ประเภท คือเล่นกลางอากาศ (airmove) กับบนพื้นดิน (groundmove) airmove อาจจะเรียกอีกประเภทว่า ฟรีสไตล์ฟุตบอลก็ได้ เพราะเน้นพวกเดาะบอล groundmove จะเป็นแนวสตรีตฟุตบอลคือจะเน้นการคลึงบอลบนพื้น
จุดกำเนิดของสตรีตฟุตบอล มาจากดิเอโก มาราโดนา ที่มีเทคนิคการคลึงบอลเหมือนบอลเป็นส่วนหนึ่งของร่างกาย
ฟุตบอล
ปกรณัมเกี่ยวกับบริเตน

ปกรณัมเกี่ยวกับบริเตน หรือ ตำนานเกี่ยวกับบริเตน (Matter of Britain) เป็นชื่อที่เรียกรวมตำนานที่เกี่ยวกับเคลต์และตำนานประวัติศาสตร์ของเกรตบริเตนโดยเฉพาะตำนานที่เกี่ยวกับกษัตริย์อาเธอร์Britannia.com: Legends of King Arthurเป็นคำที่นำมาใช้โดยกวีชาวฝรั่งเศส
ดีวีนากอมเมเดีย

ดีวีนากอมเมเดีย (Divina Commedia; Divine Comedy) เป็นวรรณกรรมอุปมานิทัศน์ที่ดันเต อาลีกีเอรี เขียนขึ้นระหว่างปี ค.ศ. 1308 จนกระทั่งเสียชีวิตในปี ค.ศ. 1321 ถือเป็นกวีนิพนธ์สำคัญของวรรณกรรมอิตาลีและเป็นหนึ่งในงานชิ้นสำคัญที่สุดชิ้นหนึ่งของวรรณกรรมของโลก กวีนิพนธ์นี้เป็นเป็นจินตนิยายและอุปมานิทัศน์ของคริสเตียนสะท้อนให้เห็นถึงการวิวัฒนาการของปรัชญาสมัยกลางในเรื่องที่เกี่ยวกับโรมันคาทอลิกของตะวันตก นอกจากนั้นก็ยังเป็นหนังสือที่มีบทบาทต่อสำเนียงทัสคัน (Tuscan dialect) ตามที่เขียนเป็นภาษาอิตาลีมาตรฐาน
“ดีวีนากอมเมเดีย” แบ่งออกเป็นสามตอน “นรก”  (Inferno)  “แดนชำระ”  (Purgatorio) และ “สวรรค์”  (Paradiso)  กวีนิพนธ์เขียนในรูปของบุคคลที่หนึ่งและเป็นเรื่องที่บรรยายการเดินทางของดานเตไปยังภูมิสามภูมิของผู้ที่เสียชีวิตไปแล้ว ที่เริ่มการเดินทางตั้งแต่วันศุกร์ศักดิ์สิทธิ์ไปจนถึงวันพุธหลังจากวันอีสเตอร์ของปี ค.ศ. 1300 โดยมีเวอร์จิล กวีโรมัน เป็นผู้นำใน “นรก”  และ “แดนชำระ” และเบียทริเช พอร์ตินาริ เป็นผู้นำใน “สวรรค์” เบียทริเชเป็นสตรีในอุดมคติที่ดันเตพบเมื่อยังเป็นเด็กและชื่นชมต่อมาแบบ “ความรักในราชสำนัก”  (courtly love) ที่พบในงานสมัยแรกของดันเตใน “ชีวิตใหม่”  (La Vita Nuova) ที่เขียนในปี ค.ศ. 1295
ชื่อเดิมของหนังสือก็เป็นเพียงชื่อสั้นๆ ว่า “Commedia” แต่ต่อมา โจวันนี บอกกัชโชก็มาเพิ่ม “Divina” ข้างหน้าชื่อ ฉบับแรกที่พิมพ์ที่มีคำว่า “Divine” อยู่หน้าชื่อ เป็นฉบับที่โลโดวีโก ดอลเช (Lodovico Dolce) นักมานุษยวิทยาฟื้นฟูศิลปวิทยาของเวนิส พิมพ์ในปี ค.ศ. 1555
== อ้างอิง ==
ชีวิตหลังความตาย
วรรณกรรมศาสนาคริสต์
วรรณกรรมอิตาลี
วรรณกรรมสมัยฟื้นฟูศิลปวิทยา
อุปมานิทัศน์
ภาคีสมาชิกราชบัณฑิตยสภา

ภาคีสมาชิกราชบัณฑิตยสภา ผู้ทรงคุณวุฒิมีความรู้เชี่ยวชาญในสาขาวิชาใดวิชาหนึ่งที่อยู่ในหน้าที่ของราชบัณฑิตยสภา โดยมีจำนวนจำกัดได้ไม่เกิน 84 คน แบ่งเป็นสำนักต่าง ๆ คือ สำนักธรรมศาสตร์และการเมือง 34 คน สำนักวิทยาศาสตร์ 23 คน และสำนักศิลปกรรม 27 คน
== หลักเกณฑ์วิธีการสมัครและวิธีการรับบุคคลเป็นภาคีสมาชิก ==
ผู้สมัครเป็นภาคีสมาชิกจะต้องมีความรู้เชี่ยวชาญในสาขาวิชาใดวิชาหนึ่งที่อยู่ในหน้าที่ของราชบัณฑิตยสภา โดยได้รับปริญญา ประกาศนียบัตร หรือดำรงตำแหน่งทางวิชาการ อย่างใด อย่างหนึ่งดังต่อไปนี้
ปริญญาตรีหรือเทียบเท่าขึ้นไป หรือ
ประกาศนียบัตรเทียบได้ไม่ต่ำกว่าปริญญาตรี หรือ
ดำรงตำแหน่งทางวิชาการตั้งแต่ระดับรองศาสตราจารย์ขึ้นไป
ผู้ประสงค์จะสมัครเป็นภาคีสมาชิก สามารถยื่นใบสมัครต่อเลขาธิการราชบัณฑิตยสภาโดยมีราชบัณฑิตในสำนักวิชาที่ตนสมัครอย่างน้อยสองคนรับรองว่าผู้แสดงความจำนงนั้นสมควรเป็นภาคีสมาชิก ผู้สมัครเป็นภาคีสมาชิกจะสมัครได้เพียงสำนักเดียวและสาขาวิชาเดียวเท่านั้น จากนั้นประธานสำนักที่จะรับบุคคลเข้าเป็นภาคีสมาชิกทำการแต่งตั้งราชบัณฑิตในสำนักเป็นคณะกรรมการคัดเลือกขึ้นคณะหนึ่ง ประกอบด้วย ประธานหนึ่งคน และกรรมการอย่างน้อยสองคน เพื่อดำเนินการคัดเลือกผู้สมัครเป็นภาคีสมาชิก โดยให้คณะกรรมการพิจารณาผลงานทางวิชาการของผู้สมัครทั้งปริมาณและคุณภาพ การเป็นที่ยอมรับทางวิชาการ การนำเสนอผลงานต่อที่ประชุม ระดับผู้ฟัง และระดับการประชุม เป็นต้น
== อ้างอิง ==
== แหล่งข้อมูล ==
เว็บไซต์ของราชบัณฑิตยสภา
== ดูเพิ่ม ==
ราชบัณฑิตยสภา
สำนักงานราชบัณฑิตยสภา
ภาคีสมาชิกราชบัณฑิตยสถาน
กาลักติโกส

กาลักติโกส (Galácticos) เป็นคำในภาษาสเปน มีความหมายตรงตัวว่า "ที่เกี่ยวข้องกับดาราจักร" หรือ "ผู้มาจากดาราจักร" แต่ในวงการฟุตบอลนำมาใช้เรียกบรรดานักเตะที่มีค่าตัวแพงและมีชื่อเสียงระดับโลกของสโมสรฟุตบอลเรอัลมาดริด ซึ่งก็คือ "ดารา" หรือ "ซูเปอร์สตาร์" ในดาราจักรนั่นเอง คำนี้ยังใช้สื่อถึงนโยบายของเรอัลมาดริดภายใต้การบริหารของประธานสโมสรโฟลเรนติโน เปเรซด้วย โดยในช่วงนั้นเขาจะซื้อตัวผู้เล่นจากสโมสรอื่นอย่างน้อยหนึ่งคนในฤดูร้อนของทุกปี สรุปคือ "กาลักติโกส" ซึ่งเป็นรูปพหูพจน์ของ "กาลักติโก" (galáctico) สื่อความหมายถึงนโยบายซื้อนักเตะและบรรดานักเตะที่ถูกซื้อตัวมาตามนโยบายนั้น
ในปัจจุบัน กาลักติโกสมีนัยความหมายทั้งในแง่บวกและแง่ลบ โดยในช่วงแรกนิยมใช้เพื่อเน้นความยิ่งใหญ่ของเหล่านักเตะซูเปอร์สตาร์และการสร้างทีมระดับโลกของเรอัลมาดริด แต่ภายหลังคำนี้เริ่มมีความหมายแฝงในเชิงลบมากขึ้น โดยใช้เป็นคำเยาะหยันนโยบายซื้อตัวนักเตะของสโมสร หลังจากที่สื่อต่าง ๆ ได้รับรู้ว่า ท้ายที่สุด (ของกาลักติโกสยุคแรก) นโยบายดังกล่าวไม่สามารถพาทีมไปสู่ความสำเร็จในระดับที่คาดหวังได้
== กาลักติโกสยุคแรก ==
เกิดขึ้นในปี ค.ศ. 2000–2006 สร้างขึ้นโดยโฟลเรนติโน เปเรซ โดยการใช้เงินซื้อเหล่านักฟุตบอลชื่อดังมารวมตัวกัน เช่น
หลุยส์ ฟิโก้ (38.7 ล้านปอนด์ จากบาร์เซโลนา) เข้าร่วมในปี ค.ศ. 2000
ซีเนดีน ซีดาน (46 ล้านปอนด์ จากยูเวนตุส) เข้าร่วมในปี ค.ศ. 2001
โรนัลโด (26 ล้านปอนด์ จากอินเตอร์มิลาน) เข้าร่วมในปี ค.ศ. 2002
เดวิด เบคแคม (25 ล้านปอนด์ จากแมนเชสเตอร์ยูไนเต็ด) เข้าร่วมในปี ค.ศ. 2003
ไมเคิล โอเวน (8 ล้านปอนด์ พ่วงอันโตนิโอ นุญเญซจากลิเวอร์พูล) เข้าร่วมในปี ค.ศ. 2004
และส่วนที่เหลือเป็นเด็กปั้นทีมเยาวชนของเรอัลมาดริดที่แจ้งเกิดจนกลายมาเป็นซูเปอร์สตาร์ชื่อดังระดับโลก
ราอุล กอนซาเลซ
อิเกร์ กาซิยัส
กาลักติโกสยุคแรกสิ้นสุดลงเนื่องจากเปเรซพ้นจากตำแหน่งเก้าอี้ประธานสโมสร และรามอน กัลเดรอน ประธานที่รับงานต่อจากเปเรซก็ปล่อยตัวนักเตะชื่อดังเหล่านั้นออกไป ไม่ว่าจะเป็นโรนัลโด, ลูอิช ฟีกู, เดวิด เบคแคม ส่วนซีเนดีน ซีดานได้แขวนสตั๊ดไปหลังจากเล่นฟุตบอลโลก 2006 และพ่ายให้กับอิตาลี โดยกัลเดรอน ประธานในปี ค.ศ. 2007–2008 ได้ประกาศผ่านสื่อว่า เรอัลมาดริดได้หมดยุคของกาลักติโกสแล้ว ยุคกาลักติโกสยุคแรกจึงหมดไป
== กาลักติโกสยุคที่ 2 ==

ในสมัยที่รามอน กัลเดรอน เข้ามารับตำแหน่งประธานสโมสร เรอัลมาดริดทำผลงานได้แย่กว่าที่คิด และทำให้สโมสรฟุตบอลบาร์เซโลนาซึ่งเป็นคู่แข่งก้าวขึ้นมาเป็นสโมสรที่เก่งที่สุดในลาลิกา เขาจึงพ้นจากตำแหน่งประธานสโมสรไป และอดีตประธานโฟลเรนติโน เปเรซก็ได้รับเลือกเข้ามานั่งแท่นเป็นประธานสโมสรอีกครั้ง
หลังจากที่บาร์เซโลนาคว้า 3 แชมป์ในปี ค.ศ. 2008–2009 ทำให้เรอัลมาดริดจากที่เคยยิ่งใหญ่มาก่อนนั้น ดูเหมือนจะเป็นรองบาร์เซโลนามากขึ้นเรื่อย ๆ ดังนั้นทางเรอัลมาดริดจึงหาวิธีที่จะกลับมายิ่งใหญ่อีกครั้ง และการกลับมาของเปเรซก็ทำให้แฟนบอลเรอัลมาดริดต้องตกตะลึงกับการสร้างกาลักติโกสรุ่นที่ 2 โดยการใช้เงินมหาศาลนำนักเตะซูเปอร์สตาร์ในยุคนี้มารวมตัวในสโมสรอีกครั้ง ได้แก่
กาก้า (65 ล้านยูโร จากเอซีมิลาน) เข้าร่วมในปี ค.ศ. 2009
คริสเตียโน โรนัลโด (94 ล้านยูโร จากแมนเชสเตอร์ยูไนเต็ด) เข้าร่วมในปี ค.ศ. 2009
การีม แบนเซมา (41 ล้านยูโร จากออแล็งปิกลียอแน) เข้าร่วมในปี ค.ศ. 2009
ชาบี อาลอนโซ (34 ล้านยูโร จากลิเวอร์พูล) เข้าร่วมในปี ค.ศ. 2009
แกเร็ธ เบล (91 ล้านยูโร จากทอตนัมฮอตสเปอร์) เข้าร่วมในปี ค.ศ. 2013
== ดูเพิ่ม ==
สโมสรฟุตบอลเรอัลมาดริด
== แหล่งข้อมูลอื่น ==
The Galacticos Era | Real Madrid Galacticos  
สโมสรฟุตบอลเรอัลมาดริด
แกรนด์ดัชชีมอสโก

แกรนด์ดัชชีแห่งมอสโก (Великое Княжество Московское หรือ Velikoye Knyazhestvo Moskovskoye, Grand Duchy of Moscow) เป็นแกรนด์ดัชชีของรัสเซียในยุคกลางที่รุ่งเรืองระหว่างปี ค.ศ. 1340 จนถึงปี ค.ศ. 1547 แกรนด์ดัชชีแห่งมอสโกมักจะเรียกกันโดยยุโรปตะวันตกว่า “มอสโกวี” แต่คำนี้บางครั้งก็หมายถึงอาณาจักรซาร์แห่งรัสเซีย (Tsardom of Russia) ด้วย นักค้นคว้าบางท่านก็สันนิษฐานว่าการใช้คำนี้ของยุโรปตะวันตกเป็นผลมาจากความสนใจทางการเมืองของโปแลนด์ แกรนด์ดัชชีเป็นอาณาจักรที่ก่อตั้งขึ้นหลังจากราชรัฐมอสโกและเป็นอาณาจักรก่อนที่จะกลายเป็นอาณาจักรซาร์แห่งรัสเซีย
== อ้างอิง ==
== ดูเพิ่ม ==
แกรนด์ดัชชี
รัฐสิ้นสภาพในประเทศรัสเซีย
รัฐและดินแดนที่ก่อตั้งในคริสต์ศตวรรษที่ 13
สิ้นสุดในคริสต์ศตวรรษที่ 16
อาณาจักรซาร์รัสเซีย

อาณาจักรซาร์รัสเซีย (Царство Русское|Tsarstvo Russkoye,, Tsardom of Russia) เป็นชื่อทางการ ของราชอาณาจักรรัสเซียที่เริ่มตั้งแต่การขึ้นเสวยราชย์ของ
ฟีลิปปีโน ลิปปี

ฟิลิปปิโน ลิปปี (Filippino Lippi) (ราวระหว่าง ค.ศ. 1457-ค.ศ. 1458 - 20 เมษายน ค.ศ. 1504) เป็นจิตรกรยุคฟื้นฟูศิลปวิทยาของอิตาลีของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง และ จิตรกรรม
ฟิลิปปิโน ลิปปีเกิดเมื่อราวระหว่าง ค.ศ. 1457-ค.ศ. 1458 ที่เมืองพราโตในประเทศอิตาลี เป็นลูกนอกสมรสของฟิลิปโป ลิปปีและแม่ชี ฟิลิปปิโนฝึกงานกับบิดา ต่อมาก็ย้ายไปสโปเลตโตไปมีส่วนในการก่อสร้างมหาวิหารที่นั่น เมื่อฟิลิปโป ลิปปีเสียชีวิตในปี ค.ศ. 1469 ฟิลิปปิโนก็กลับมาเขียนงานจิตรกรรมชีวิตของพระแม่มารีจนเสร็จ ฟิลิปปิโน ลิปปีจบการฝึกงานกับห้องเขียนภาพของ
== อ้างอิง ==
== ดูเพิ่ม  ==
จิตรกรรมฝาผนัง
จิตรกรรมยุคฟื้นฟูศิลปวิทยาอิตาลี
== แหล่งข้อมูลอื่น ==
ชีวประวัติของฟิลิปปิโน ลิปปีที่ พิพิธภัณฑ์ศิลปะเว็บ
ภาพเขียนของฟิลิปปิโน ลิปปีที่ พิพิธภัณฑ์ศิลปะเว็บ
บุคคลที่เกิดในคริสต์ทศวรรษ 1450
จิตรกรชาวอิตาลี
จิตรกรในคริสต์ศตวรรษที่ 15
จิตรกรสมัยฟื้นฟูศิลปวิทยา
บุคคลจากแคว้นตอสคานา
ห้องเจ้าสาว (มานเทนยา)

ห้องภาพสโปซิ หรือ ห้องเจ้าสาว (Camera picta หรือ Camera degli Sposi หรือ bridal chamber) เป็นห้องที่มีจิตรกรรมฝาผนังภายในวังดยุคแห่งมานตัวที่เขียนโดยอันเดรีย มานเทนยาจิตรกรสมัยเรอเนซองส์ชาวอิตาลี ระหว่างปี ค.ศ. 1465 ถึงปี ค.ศ. 1474
มานเทนยาได้รับจ้างให้เขียนโดยลุโดวิโคที่ 2 กอนซากา มาร์ควิสแห่งมานตัวที่มีลักษณะเด่นตรงที่เป็น “จิตรกรรมเชิง 3 มิติ” และ “จิตรกรรมลวงตาบนเพดาน” (di sotto in sù)
== ผนัง ==
“ฉากในสำนัก” บนผนังด้านเหนือเป็นภาพลุโดวิโค กอนซากาแต่งตัวอย่างลำลองและภรรยาบาร์บาราแห่งบรานเดนบวร์ก พร้อมกับด้วยญาติพี่น้อง และผู้คนในสำนัก
ผนังด้านตะวันตกเป็นฉากการประชุม ภาพนี้ลุโดวิโคแต่งตัวอย่างเป็นทางการพบปะกับลูกชาย, คาร์ดินัลฟรานเชสโค กอนซากาสมเด็จพระจักรพรรดิฟรีดริชที่ 3 แห่งโรมันอันศักดิ์สิทธิ์ และ พระเจ้าคริสเตียนที่ 1 แห่งเดนมาร์ก
== เพดาน ==
เพดานเป็นภาพชวนหัวรอบวงกลมที่เป็นภาพลวงตามองขึ้นไปยังท้องฟ้า โดยมียุวเทพยืนเล่นหัวกันอยู่รอบระเบียง งานชิ้นนี้เป็นงานชิ้นแรกๆ ของการเขียน “จิตรกรรมลวงตาบนเพดาน”
== อ้างอิง ==
== ดูเพิ่ม ==
อันเดรีย มานเทนยา
จิตรกรรมฝาผนัง
== แหล่งข้อมูลอื่น ==
จิตรกรรมในคริสต์ทศวรรษ 1460
จิตรกรรมในคริสต์ทศวรรษ 1470
อันเดรอา มันเตญญา
จิตรกรรมฝาผนัง
จิตรกรรมสมัยฟื้นฟูศิลปวิทยา
ภาพเหมือน
มิเนอร์วา

มิเนอร์วา (Minerva) เป็นเทพีโรมันแห่งปัญญา และผู้สนับสนุนศิลปะ การค้าและยุทธศาสตร์ พระองค์กำเนิดจากพระเจ้าของจูปิเตอร์พร้อมด้วยศาสตราวุธ หลังศตวรรษที่ 2 ก่อน ค.ศ. เป็นต้นมา ชาวโรมันยกให้พระนางเทียบเท่าอะธีนาของกรีก พระองค์เป็นเทพีพรหมจรรย์แห่งดนตรี กวี แพทยศาสตร์ การพาณิชย์ การทอผ้า งานช่างและเวทมนตร์ มักพรรณนาพระองค์กับสัตว์ศักดิ์สิทธิ์แห่งพระองค์ คือ นกฮูกซึ่งปกติได้ขนานนามว่า "นกฮูกแห่งมิเนอร์วา" ซึ่งเป็นสัญลักษณ์ว่าพระนางทรงเชื่อมโยงกับภูมิปัญญา
== อ้างอิง ==
เทพเจ้าโรมัน
จูโน

เทพีจูโน (Juno) เป็นเทพีในตำนานเทพปกรณัมโรมันที่เทียบเท่ากับเทพีเฮราในตำนานเทพปกรณัมกรีก เทพีจูโนเป็นเทพีผู้พิทักษ์ที่ปรึกษาของรัฐ เป็นธิดาของเทพแซทเทิร์น  และเป็นน้องสาว (และภรรยา) ของเทพจูปิเตอร์และแม่ของเทพจูเวนตัส (Juventus), เทพมาร์ส และเทพวัลคัน
เทพีจูโนเป็นเทพีผู้พิทักษ์กรุงโรมและจักรวรรดิโรมันที่บางครั้งก็เรียกว่าเรจินา (พระราชินี) เทพีจูโน เทพจูปิเตอร์ และ เทพีมิเนอร์วาเป็นสามเทพที่สักการะบนจูโนคาพิโตลินา (Juno Capitolina) ในกรุงโรม
== อ้างอิง ==
Servius, In Aeneida ii.225
Lactantius, Divinae institutions i.17.8
มิถุนายน
เทพเจ้าโรมัน
มาส์

เทพมาส์ (Mars) เป็นเทพในตำนานเทพปกรณัมโรมันที่เทียบเท่ากับเทพแอรีสในตำนานเทพปกรณัมกรีก เทพมาส์เป็นเทพแห่งสงคราม เป็นลูกของเทพีจูโนและเทพจูปิเตอร์ เป็นสามีของเทพีเบลโลนาและคนรักของเทพีวีนัส มาส์เป็นเทพทางการทหารที่เป็นที่สักการะของกองทหารโรมัน นักรบโรมันถือว่ามาส์เป็นเทพที่มีความสำคัญเป็นลำดับสองรองจากเทพจูปิเตอร์ เดือนที่ฉลองคือเดือนมีนาคมซึ่งเป็นชื่อเดือนที่ตั้งตามชื่อของเทพและเดือนตุลาคม
คำว่า “Mars” ไม่มีรากจากคำในตระกูลภาษาโปรโต-อินโด-ยูโรเปียนซึ่งทำให้สันนิษฐานกันว่ามาจากเทพแห่งการเกษตรกรรมของอีทรัสคันชื่อเทพมาริส เดิมเทพมาส์เป็นเทพแห่งความอุดมสมบูรณ์และพืชพันธุ์และเป็นผู้พิทักษ์วัว ทุ่งการเกษตรกรรม พืชผัก และเกษตรกร ในคริสต์ศตวรรษที่ 2 ก่อนคริสต์ศักราช รัฐบุรุษโรมันคาโตผู้อาวุโส ได้ทำอะไรสักอย่างหนึ่งก็ไม่ทราบแน่ชัด หรือมีความเกี่ยวข้องอย่างใดอย่างหนึ่งที่ไม่ทราบแน่ชัดกับเทพมาส์
ต่อมาเทพมาส์ก็มาเกี่ยวข้องกับการศึกสงครามที่เกิดขึ้นบ่อยครั้งขึ้นเมื่อจักรวรรดิโรมันเริ่มขยายตัว
เทพมาส์ไม่เหมือนเทพแอรีสของตำนานเทพปกรณัมกรีกเพราะเป็นเทพที่เป็นที่นับถือและมีความสำคัญพอ ๆ กับเทพจูปิเตอร์ และถือกันว่าเป็นเทพในนามของกรุงโรม และยังถือกันว่าเป็นพ่อของรอมิวลุส ฉะนั้นชาวโรมจึงสืบเชื้อสายมาจากเทพมาส์
== ดูเพิ่ม ==
แอรีส, เทพเจ้าแห่งสงครามกรีก
เทียร์, เทพเจ้าแห่งสงครามนอร์ส
ดาวอังคาร
== อ้างอิง ==
เทพเจ้าโรมัน
เทพแห่งสงคราม
จูปิเตอร์ (เทพปกรณัม)

จูปิเตอร์ หรือโจฟ ทรงเป็นราชาแห่งพระเจ้าและเทพเจ้าแห่งท้องฟ้าและฟ้าผ่าในเรื่องปรัมปรา จูปิเตอร์ทรงเป็นพระเจ้าหลักของศาสนารัฐโรมันตลอดสมัยสาธารณรัฐและจักรวรรดิ จนศาสนาคริสต์กลายเป็นศาสนาครอบงำในจักรวรรดิ ในเทพปกรณัมโรมัน พระองค์ทรงเจรจากับนูมา ปอมปีลีอัส พระมหากษัตริย์โรมพระองค์ที่สอง เพื่อสถาปนาหลักการของศาสนาโรมันอย่างการบูชายัญ
ปกติคาดว่าจูปิเตอร์กำเนิดขึ้นเป็นเทพเจ้าท้องฟ้า สิ่งที่บอก คือ ฟ้าผ่า และสัตว์ศักดิ์สิทธิ์หลักของพระองค์ คือ นกอินทรี ซึ่งถือว่าดีกว่านกอื่นในการยึดลาง (augury) และกลายเป็นสัญลักษณ์ที่ใช้บ่อยที่สุดอันหนึ่งของกองทัพโรมัน สองสัญลักษณ์นี้มักรวมกันเพื่อแสดงจูปิเตอร์ในรูปอินทรีกำฟ้าผ่าในกรงเล็บ ซึ่งเห็นได้บ่อยในเหรียญกรีกและโรมัน ในฐานะเทพเจ้าท้องฟ้า พระองค์ทรงเป็นพยานศักดิ์สิทธิ์ของคำสาบาน ความไว้วางใจศักดิ์สิทธิ์ซึ่งความยุติธรรมและธรรมาภิบาลยึดถือ หลายหน้าที่ของพระองค์ได้รับความสนใจบนเนินแคพิทะไลน์ ("เนินรัฐสภา") อันเป็นที่ตั้งของป้อม พระองค์ทรงเป็นพระเจ้าหลักในสามแคพิทะไลน์ (Capitoline Triad) ช่วงต้นร่วมกับมาร์สและควิไรนัส ในสามแคพิทะไลน์ช่วงหลัง พระองค์ทรงเป็นผู้พิทักษ์กลางของรัฐร่วมกับจูโนและมิเนอร์วา ไม้ต้นศักดิ์สิทธิ์ของพระองค์ คือ โอ๊ก
ชาวโรมันถือว่าจูปิเตอร์เทียบเท่าซูสของกรีก และในวรรณคดีละตินและศิลปะโรมัน รับเรื่องปรัมปราและสัญลักษณ์รูปของเฮอร์มีสมาภายใต้พระนาม Jupiter ในประเพณีที่ได้รับอิทธิพลจากกรีก จูปิเตอร์ทรงเป็นพระอนุชาของเนปจูนและพลูโต ซึ่งทรงเป็นประธานเหนือหนึ่งในสามอาณาเขตแห่งเอกภพ อันได้แก่ ท้องฟ้า มหาสมุทรและโลกบาดาล มักถือว่า ทิเนียเป็น อิทรัสคัน
== อ้างอิง ==
เทพเจ้าโรมัน
เทพแห่งสายฟ้า
แซตเทิร์น

แซตเทิร์น (Saturn, Saturnus) เป็นเทพในตำนานเทพปกรณัมโรมันที่เทียบเท่ากับเทพโครนัสในตำนานเทพปกรณัมกรีก เทพแซตเทิร์นเป็นเทพแห่งการเกษตรกรรมและการเก็บเกี่ยวและพลัง มือซ้ายถือเคียวและมือขวาถือฟ่อนข้าวสาลี แซตเทิร์นเป็นลูกของเฮเลนหรือเฮล ตำนานของแซตเทิร์นและโครนัสบางครั้งก็มักจะผสมเผสกัน
ภรรยาของแซตเทิร์นคืออ็อปส์ (Ops) แซตเทิร์นเป็นพ่อของเซเรส, จูปิเตอร์, เวริทาส, พลูโต และเนปจูน
== อ้างอิง ==
เทพเจ้าโรมัน
โรแลนโด โบฮอล

โรแลนโด โบฮอล (Rolando Bohol) นักมวยสากลชาวฟิลปปินส์ เกิดเมื่อ 25 ธันวาคม พ.ศ. 2508 ที่เมืองหิมาลายัน ในจังหวัดเนโกรสออกซิเดนตัล ประเทศฟิลิปปินส์ สถิติการชก 52 ครั้ง ชนะ 34 (น็อค 7) เสมอ 3 แพ้ 15
== ประวัติ ==
โบฮอลขึ้นชกมวยสากลอาชีพครั้งแรกเมื่อ 18 มกราคม พ.ศ. 2527 เสมอกับ เบิร์ต บาโก ที่ฟิลิปปินส์ หลังจากนั้น โบฮอลก็ชกชนะรวด  มีชกแพ้คะแนน ดาดอย แอนดูจาร์ เมื่อ พ.ศ. 2528 ไปชกแพ้คะแนน ชุน โฮ ที่เกาหลีใต้เมื่อ พ.ศ. 2529 และเสมอกับ ริก บาเฮลอต เมื่อ พ.ศ. 2527 เท่านั้น โบฮอลได้ชิงแชมป์โลกครั้งแรกเมื่อ 16 มกราคม พ.ศ. 2531 ชนะคะแนนชอย ชางโฮ อย่างไม่เป็นเอกฉันท์ที่ฟิลิปปินส์ ได้แชมป์โลกรุ่นฟลายเวท IBF มาครอง โบฮอลป้องกันตำแหน่งได้ 1 ครั้ง ก่อนจะเสียแชมป์ แพ้น็อค ดุ๊ก แมกเคนซี ยก 11 ที่ ลอนดอน เมื่อ 5 ตุลาคม พ.ศ. 2531 หลังจากเสียแชมป์ โบฮอลยังขึ้นชกอย่างต่อเนื่อง ชกชนะน็อค ศักดิ์สมุทร สิงห์สมัย ยก 2 จากนั้น ขึ้นชิงแชมป์ OPBF รุ่นจูเนียร์แบนตัมเวทที่ว่าง ชนะน็อค มาไพ ณ ราชวัตร ยก 6 ที่ฟิลิปปินส์  เมื่อ 22 เมษายน พ.ศ. 2532 ป้องกันตำแหน่งได้ 1ครั้ง จากนั้นไปชกแพ้คะแนน โฮเซ่ วัลเดซที่ฮาวาย และไปป้องกันแชมป์ OPBF ที่ญี่ปุ่นเมื่อ 17 ธันวาคม พ.ศ. 2532 ปรากฏว่าไปแพ้คะแนน ทัตสุยะ ซูกิ เสียแชมป์ไป
หลังจากเสียแชมป์ OPBF ไปแล้ว โบฮอลเริ่มชกแพ้มากกว่าชนะ โดยแพ้น็อค ยูริ อาร์บาชาค็อฟ ยก 2 เมื่อ พ.ศ. 2533 แพ้คะแนน เจอร์รี่ พีญาโลซา เมื่อ พ.ศ. 2535 แพ้คะแนน ดาวรุ่ง ชูวัฒนะในไทย เมื่อ พ.ศ. 2536ต่อมาหลังจากชกชนะคะแนน ฮิโรชิ โกบายาชิเมื่อ พ.ศ. 2537 แล้ว โบฮอลก็ไปชกชนะที่ฮาวายสองครั้ง จนได้ชิงแชมป์โลกรุ่นแบนตัมเวท IBF เมื่อ 7 มิถุนายน พ.ศ. 2537 แต่โบฮอลเป็นฝ่ายแพ้น็อค ออร์ลันโด คานิซาเลส ยก 5 ที่เท็กซัส ไม่ได้แชมป์ จากนั้น โบฮอลขึ้นชกอีกครั้งเดียวเมื่อ 28 ธันวาคม พ.ศ. 2537 แพ้น็อค จอห์นนี่ ทาเปีย ยก 2 จากนั้นก็แขวนนวมไป
== เกียรติประวัติ ==
แชมป์โลกรุ่นฟลายเวท IBF
* ชิง 16 มกราคม 2531 ชนะคะแนน ชาง โฮ ชอย ที่ ฟิลิปปินส์
* ป้องกันแชมป์ครั้งที่ 1, 6 พฤษภาคม 2531 ชนะคะแนน ปาร์ค โชวูน ที่ ฟิลิปปินส์
* เสียแชมป์  5 ตุลาคม 2531 แพ้น็อค ดุก แมคเคนซี ยก 6 ที่ อังกฤษ
แชมป์ OPBF รุ่นซูเปอร์ฟลายเวท
* ชิง 22 เมษายน 2532 ชนะน็อค มาไพ ณ ราชวัตร ยก 6 ที่ ฟิลิปปินส์
* ป้องกันแชมป์ครั้งที่ 1, 4 สิงหาคม 2532 ชนะคะแนน ยอง กวาน ชุง ที่ ฟิลิปปินส์
* เสียแชมป์ 17 ธันวาคม 2532 แพ้คะแนน ทัตสุยะ ซูกิ ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นแบนตัมเวท IBF เมื่อ 7 มิถุนายน 2537 แพ้น็อค ออร์ลันโด คานิซาเลส ยก 5 ที่ สหรัฐ
== อ้างอิง ==
สถิติการชก boxrec.com  
นักมวยสากลชาวฟิลิปปินส์รุ่นฟลายเวท
นักมวยสากลชาวฟิลิปปินส์รุ่นซูเปอร์ฟลายเวท
นักมวยสากลชาวฟิลิปปินส์รุ่นแบนตัมเวท
แชมป์โลก IBF
บุคคลจากจังหวัดเนโกรสโอกซีเดนตัล
ฟินไดเล งิงิ

ฟินไดเล งิงิ (Phindile Ngingi) นักมวยสากลชาวแอฟริกาใต้ เกิดเมื่อ 4 เมษายน พ.ศ. 2518 ที่ ท่าเรือ Elizabeth แอฟริกาใต้ สถิติการชก 21 ครั้ง ชนะ 12 (น็อค 5) เสมอ 2 แพ้ 7
== เกียรติประวัติ ==
แชมป์แอฟริกาใต้รุ่นมินิมัมเวท (2538 – 2539)
เคยชิงแชมป์ต่อไปนี้แต่ไม่สำเร็จ
* ชิงแชมป์ All African รุ่นมินิมัมเวทเมื่อ 29 มกราคม 2538 แพ้น็อค มตูตูเซลี เนเน ยก 12 ที่ แอฟริกาใต้
* ชิงแชมป์เงารุ่นมินิมัมเวท WBC เมื่อ 12 พฤศจิกายน 2538 แพ้คะแนน มอร์แกน นดูโม ที่ แอฟริกาใต้
* ชิงแชมป์โลกรุ่นมินิมัมเวท WBU เมื่อ 18 มกราคม 2540 แพ้น็อค สุรชัย แสงมรกต ยก 5 ที่ หนองบัวลำภู
== อ้างอิง ==
สถิติการชก boxrec.com 
นักมวยสากลชาวแอฟริกาใต้
บุคคลจากพอร์ตเอลิซาเบท
เมอร์คิวรี (เทพปกรณัม)

เมอร์คิวรี (Mercury, Mercurius) เป็นเทพผู้สื่อสารตามคติศาสนาโรมันเทียบเท่ากับ
เฟร์นันโด มาร์ติเนซ

เฟอร์นันโด มาร์ติเนซ (Fernando Martinez) นักมวยสากลชาวเม็กซิโก เกิดเมื่อ 26 กุมภาพันธ์ พ.ศ. 2513 สถิติการชก 50 ครั้ง ชนะ 37 (น็อค 22) เสมอ 2 แพ้ 11
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์ NABF รุ่นไลท์ฟลายเวทเมื่อ 14 มิถุนายน 2533 แพ้น็อค  ไมเคิล คาร์บาฮาล ยก 9 ที่ สหรัฐ
* ชิงแชมป์โลกรุ่นมินิมัมเวท WBO เมื่อ 15 พฤษภาคม 2536 แพ้น็อค พอล เวียร์ ยก 7 ที่ อังกฤษ
* ชิงแชมป์ WBC FECARBOX รุ่นไลท์ฟลายเวท เมื่อ 14 พฤษภาคม 2537 แพ้คะแนน มานูเอล เฮซุส เฮอร์รีรา ที่ สหรัฐ
* ชิงแชมป์โลกรุ่นมินิมัมเวท WBU เมื่อ 5 สิงหาคม 2538 แพ้น็อค สุรชัย แสงมรกต ยก 5 ที่ กทม.
== อ้างอิง ==
สถิติการชก boxrec.com 
นักมวยสากลชาวเม็กซิโก
แบทแมน: ผู้กล้าและผู้ท้าทาย

แบทแมน : ผู้กล้าและผู้ท้าทาย (Batman: The Brave and the Bold) เป็นภาพยนตร์การ์ตูนชุดทางทีวี ของค่ายการ์ตูนเน็ทเวิร์ค โดยใช้พื้นฐานมาจากหนังสือการ์ตูนของดีซีคอมิกส์ ชุด "ทีม-อัพ" (Team-up) นั้นคือ การนำฮีโรในจักรวาลดีซีตั้งแต่ 2 คนขึ้นไปมาร่วมมือกัน จัดการกับพวกเหล่าร้าย โดยในภาพยนตร์ชุดนี้ จะเน้นไปที่แบทแมนในการร่วมมือกับฮีโรและวายร้ายคนอื่น ๆ เริ่มฉายครั้งแรกทางช่องการ์ตูน เน็ทเวิร์ค สหรัฐอเมริกา เมื่อวันที่ 14 พฤศจิกายน พ.ศ. 2551
สำหรับประเทศไทย เริ่มครั้งแรกทางช่องการ์ตูนเน็ทเวิร์ค (ทรูวิชั่นส์ช่อง 44 ในระบบดิจิทัล) เมื่อวันที่ 6 กรกฎาคม พ.ศ. 2552 ในช่วงการ์ตูนใหม่วันจันทร์ เวลา 19:00-19:50 น.
การ์ตูนอเมริกัน
รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
แอนิเมชันข้ามฝั่ง
การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
รายการโทรทัศน์ช่องการ์ตูนเน็ตเวิร์ค